
Proiect
PARLAMENTUL REPUBLICII MOLDOVA
LEGE
 pentru modificarea Legii  taxei de stat 
nr. 1216-XII din 3 decembrie 1992
Parlamentul adoptă prezenta lege organică.

Articol unic. – Legea taxei de stat nr. 1216 – XII din 3 decembrie 1992 (republicată în Monitorul Oficial al Republicii Moldova, 2004, nr.53-55,         art. 302 ), cu modificările şi completările ulterioare, se modifică după cum urmează: 

1. La articolul 2 alineatul (1) punctul 3), textul „pentru eliberarea adeverinţelor de imigrant cetăţenilor străini sau apatrizilor sosiţi în Republica Moldova în imigraţie de familie, imigraţie de muncă sau imigraţie pentru obţinerea studiilor, a permisului de muncă permanent sau cu termen fix, eliberarea duplicatelor acestora sau prelungirea adeverinţelor de imigrant şi a permisului de muncă cu termen fix conform Legii cu privire la migraţiune” se substituie cu textul „pentru eliberarea şi prelungirea adeverinţelor de imigrant cetăţenilor străini sau apatrizilor sosiţi în Republica Moldova în imigraţie de familie, pentru obţinerea studiilor, eliberarea duplicatelor adeverinţelor de imigrant, pentru acordarea şi prelungirea dreptului la muncă.”. 

  2. Articolul 3 punctul 3): 

literele m) şi n) se exclud;
literele o) şi p) vor avea următorul cuprins:

„o) pentru examinarea dosarului privind acordarea dreptului la muncă” – 720 lei;

p) pentru examinarea dosarului privind prelungirea dreptului la muncă – 360    lei.”.
3. Articolul 4 alineatul (6): 
cuvintele “încasată de Ministerul Afacerilor Interne” se exclud;
la punctul 2), cuvintele “pentru eliberarea permisului de munca” se substituie cu cuvintele „pentru acordarea şi prelungirea dreptului la muncă”.  
 Preşedintele Parlamentului    
Notă de argumentare

la proiectul de Lege pentru modificarea Legii  taxei de stat nr. 1216 – XII din 03.12.1992

În conformitate cu prevederile art. 24 şi art. 25 al  Legii cu privire la migraţie nr. 1518-XV din 06.12.2002, cetăţenii străini şi apatrizii care au intrat în Republica Moldova pentru desfăşurarea activităţii de muncă sînt obligaţi să obţină adeverinţă de imigrant, eliberată de Ministerul Afacerilor Interne, permis de muncă cu termen fixat sau permis de muncă permanent, eliberat de Ministerul Economiei şi Comerţului şi permis de şedere, eliberat de Ministerul Dezvoltării Informaţionale.
În conformitate cu prevederile Articolului 29 al Legii nominalizate, pentru perfectarea şi eliberarea adeverinţei de imigrant şi a permisului de muncă, cetăţeanul străin sau apatridul achită o taxă de stat. Mijloacele băneşti, percepute conform tarifelor stabilite pentru serviciile prestate migranţilor, se virează la contul subdiviziunii specializate a Ministerului Afacerilor Interne şi la contul instituţiei subordonate Ministerului Economiei şi Comerţului, în modul stabilit de legislaţia în vigoare.
La 10 iulie 2008 a fost adoptată Legea nr. 180-XVI cu privire la migraţia de muncă, în vigoare începînd cu 01 ianuarie 2009.
Legea nominalizată stabileşte o nouă procedură de documentare a cetăţenilor străini şi apatrizilor, care sosesc în Republica Moldova în scop de muncă, după principiul „ghişeului unic” din cadrul  Ministerul Afacerilor Interne, care va recepţiona actele prevăzute de lege în vederea acordării/prelungirii dreptului la muncă şi a dreptului de şedere provizorie în scop de muncă, în baza cărora se va elibera permisul de şedere provizorie în scop de muncă, în modul stabilit.


Urmare a intrării în vigoare a Legii cu privire la migraţia de muncă, se va exclude eliberarea unor acte  cetăţenilor străini şi apatrizilor, sosiţi în Republica Moldova în scop de muncă şi anume, adeverinţa de imigrant şi permisul de muncă.

Reieşind din cele expuse şi în scopul concordanţei prevederilor legale, considerăm necesar modificarea articolului 2, articolului 3 şi articolului 4 al Legii taxei de stat nr. 1216 – XII din 03.12.1992  privind obiectele de încasare şi cuantumurile tarifare ale taxei de stat.  
Urmare a instituirii unui nou Guvern, atribuţiile de reglementare a migraţiei forţei de muncă au fost delegate Ministerului Muncii, Protecţiei Sociale şi Familiei. În acest context,  solicităm reavizarea proiectului Hotărîrii de Guvern propus şi susţinerea pentru aprobare a acestuia.

           Viceministru                                             Sergiu SAINCIUC
